ภูมิหลัง : การฉีดสีตรวจหลอดเลือดหัวใจมีโรคแทรกซ้อน ที่รุนแรงได้ร้อยละ 1.0 ในผู้ป่วยที่ความเสี่ยงสูง จึงน่าจะมี มาตรการคัดกรองเบื้องต้นก่อน โดยอาศัยปัจจัยพื้นฐานทาง คลินิกเพื่อแยกกลุ่มผู้ที่มีโอกาสพบความผิดปกติสูงหรือน้อย วัตถุประสงค์ : เพื่อศึกษาปัจจัยทางคลินิกกับการตรวจพบ โรคหลอดเลือดหัวใจ (CAD) และหาแบบจำลองคะแนนทำนาย ของ CAD ในผู้ป่วยโรคลิ้นหัวใจไมตรัลรั่วที่จะเข้ารับ การผ่าตัดหัวใจ วิธีการศึกษา : ผู้ศึกษาทำการศึกษาจากข้อมูล เวชระเบียนผู้ป่วยที่เป็นโรคลิ้นหัวใจไมตรัลรั่วระดับปานกลาง ถึงมากที่วางแผนผ่าตัดลิ้นหัวใจ ของสถาบันโรคทรวงอก จังหวัดนนทบุรี ในระหว่างปี 2555 ถึง 2557 และผู้ป่วยได้มีการ ส่งตรวจฉีดสีหลอดเลือดหัวใจก่อนการผ่าตัด ศึกษาความสัมพันธ์ของปัจจัยทางคลินิกกับผลการตรวจฉีดสีหลอดเลือด หัวใจเพื่อสร้างเป็นคะแนนทำนาย (additive prediction score model) สำหรับการตรวจพบโรคหลอดเลือดหัวใจตีบที่มี ความสำคัญ (significant CAD) ผล : จำนวนผู้ป่วยที่ศึกษา 409 ราย พบมี significant CAD 103 ราย (ร้อยละ 25.2) ปัจจัย ที่มีความสัมพันธ์กับการพบ CAD ได้แก่ เพศชาย (OR 6.5, 95% CI 1.57-26.95) อายุที่มากขึ้น (OR 4.0, 95% CI 1.59- 10.25) การเปลี่ยนแปลง ST segment ใน EKG (OR 4.6, 95% CI 1.07-20.08) การพบ Q wave ใน EKG (OR 39.1, 95% CI 1.49-1030.22) และการมีประวัติได้รับยาลดไขมันกลุ่ม statin (OR 7.7, 95% CI 2.37-25.22) แบบจำลองคะแนนที่ สร้างขึ้นจากตัวแปรดังกล่าวมีพิสัยคะแนน 0-16 คะแนน และทำนายการพบ CAD ได้ โดยมีค่า AUC=0.86, positive predictive value=0.8, และ negative predictive value =0.85 คะแนนนี้แยกกลุ่มผู้ที่มีโอกาสพบ CAD ตำ่ (คะแนน 4.0 หรือ น้อยกว่า) กับผู้ที่มีโอกาสพบ CAD สูง (คะแนนมากกว่า 8.5) ได้ สรุป : แบบจำลองการทำนายโดยอาศัยปัจจัยพื้นฐาน ทางคลินิก สามารถใช้ทำนายการตรวจพบโรคหลอดเลือดหัวใจ ได้ดี และสามารถใช้แยกกลุ่มผู้ที่มีโอกาสพบโรคสูงและน้อย ออกจากกันได้ค่อนข้างชัดเจน 